Lymbersko aglůmeracyjo

Lymbersko aglůmeracyjo (, lwiwśka ahłomeracija) – můnocyntryczno aglůmeracyjo ze głůwnym uostrzodkym we Lymbergu, ze populacyjům przez milijůn ludźi. Nojwjynkszo aglůmeracyjo na zachodźe Ukrajiny.

 Historyjo 
Lymbersko aglůmeracyjo je jednům za nojwjynkszych i nojstarszych we Ukrajińe. Jeji głůwny uostrzodek bůł dugo nojwjynkszym ukrajińskim mjastym. Mjastowo aglůmeracyjo yntlich sformowała śe we 70. rokach XIX storoczo, kej szkirz gibkigo ekůnůmicznego rozwoju liczba mjyszkańcůw Lymberga a bliskich zurbańizowanych mjejscowośći przekroczůła 100 tauzynůw. 

Sům Lymberg zwjynkszoł swoje terytorjum uosobliwje gibko za sowjecki czas. Mjyndzy 50. a 70. rokami do mjasta przikuplowali take wśe jak Lysynycze, Kotelnyki, Bondarůwka, Bohdanůwka, Hory, Kamjanka, Nowe Zbojiszcza, Kołońija, Hołosůwka, Sknyliwek, Pidsyhnůwka, Sychůw, Stare Zbojiszcza, Welyke Krywczyce, Małe Krywczyce, Biłohorszcza.

Rozwůj Lymberga wytworził tyż wele ńego urbańizowanu zůna, co uogarnyła moc mjejscowośći wele ńego, zaczyno śe zwjynkszańy tyż mjast–satelitůw, nowjynkszym z jakich bůły Wynnyki, kere rozwijały śe jak uostrzodek industryje (do przikładu fůngowoł tam tabaczny werk). We Dublanach pobudowana bůło Lymberski Agrarny Uńiwersytet, a we Brychowyczach rozwinyła śe rekracyjo, utworzůno bůło pora sanatorjůw. 

We 80. rokach XX storoczo ludność aglůmeracyje przekroczůła milijůn. Po uozpadźe SSSR szło zauobserwować dymograficzny kryzys, ale uod poczůntku XXI storoczo liczba mjyszkańcůw zaś zaczła růś.

 Nojwjynksze mjasta 
+ Mjasta lymberskij aglůmeracyje ze populacyjům wjynkszům jak 10 tauzynůwMjastoPopulacyjoWjyrch we kwadratkilůmyjtrachGynstość zaludńyńo,ludźi/km²Lymberg 729 429 182,01 4007Nowojaworůwsk 30 271 2,03 14 911Wynnyki 16 739 6,67 2 509Horodek 15 825 30 527Mykołajůw 14 824 5 2 964Żowkwa 13 629 7,6 1 793Kamjanka-Buzko 10 921 8,63 1 265Dublany 10 795 4,95 2 180Zymno Woda 10 207 4,56 2 238
Category:Lymberg
Category:Aglůmeracyje